BG    BG BG 
BG 1   BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 17.6.2008 
SEC(2008) 2030 
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Документ , придружаващ  
 
СЪОБЩЕНИЕ  НА КОМИСИЯТА  
ДО ЕВРОПЕЙСКИЯ  ПАРЛАМЕНТ , СЪВЕТА , ЕВРОПЕЙСКИЯ  
ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  НА РЕГИОНИТЕ  
 
ПЛАН  ЗА ПОЛИТИКА  В ОБЛАСТТА  НА УБЕЖИЩЕТО : 
ИНТЕГРИРАН  ПОДХОД  КЪМ  ЗАКРИЛАТА  В ЦЕЛИЯ  ЕС 
  
Обобщение  на оценката  на въздействието  
 
 
{COM(2008) 360 окончателен } 
{SEC(2008) 2029}  
BG 2   BG 1. ВЪВЕДЕНИЕ  
През  юни 2007 г. Комисията  представи  Зелена  книга1, чиято  цел е да определи  
възможните  варианти  за оформяне  на втората  фаза  на общата  европейска  система  за 
убежище  (ОЕСУ ). В рамките  на общественото  допитване  бяха  изпратени  89 отговора  от 
широк  кръг  заинтересовани  страни2. Повдигнатите  въпроси  и направените  
предложения  по време  на допитването  залегнаха  в основата  на изготвянето  на 
настоящия  план  за политика  и на оценката  на неговото  въздействие . 
Комисията  нареди  извършването  на външно  проучване , за да получи  подкрепа  за 
изготвянето  на оценката  на въздействието . Външното  проучване  представлява  
основната  подкрепа  на този доклад  заедно  с анализ  на мненията  по Зелената  книга  и 
съществуващите  доклади  за оценка  на инструментите  на ЕО в областта  на убежището3. 
Между  декември  2007 г. и март  2008 г. бяха  организирани  срещи  с експерти  от 
академичните  среди , държавите -членки , НПО  и ВКБООН  и с членове  на Европейския  
парламент , за да бъде  потърсено  тяхното  мнение  относно  бъдещото  развитие  на 
определени  елементи  на ОЕСУ .  
Направена  бе консултация  с Комитета  за оценка  на въздействието  (IAB) на Комисията  
относно  проекта  на окончателния  доклад  за оценка  на въздействието  и той представи  
становището  си на 21 април  2008 г4. Препоръките  на IAB бяха  надлежно  взети  предвид . 
Повечето  от отделните  мерки , предложени  в плана  за политика , ще бъдат  предмет  на 
специфични  оценки  на въздействието . По-конкретно  измененията  на директивата  
относно  условията  на приемане  (Директива  2003/9/ ЕО), директивата  относно  
признаването  (Директива  2004/83/ ЕО) и директивата  относно  процедурата  за статут  на 
бежанец  (Директива  2005/85/ ЕО), както  и на дъблинския  регламент  (Регламент  (ЕО) 
№ 343/2003) и на регламентите  за ,,Евродак “ (Регламент  (ЕО) № 2725/2000 и Регламент  
(ЕО) № 407/2002), ще бъдат  направени  въз основа  на оценките  на въздействието . 
2. АКТУАЛНО  СЪСТОЯНИЕ  И ПРОБЛЕМИ  
В областта  на убежището  са набелязани  следните  проблеми : 
• Законосъобразните  мерки  и практики  срещу  нелегалната  имиграция  могат  да пречат  
в определени  случаи  на достъпа  на кандидатите  за статут  на бежанец  до закрила  в 
ЕС.  
• Имигранти , които  не се нуждаят  от закрила , злоупотребяват  със системата  за 
предоставяне  на убежище , за да влязат  и останат  в ЕС. 
• Вторичните  движения  на кандидатите  за статут  на бежанец , кандидатстващи  за 
международна  закрила  в повече  от една  държава -членка , стават  причина  за 
                                                 
1 COM(2007) 301. 
2 Получените  89 отговора  се намират  на следния  интернет  адрес :  
http://ec.europa.eu/justice_home/news/consulting_public/gp_asylum_system/news_contributions_asylu
m_system_en.htm   
3 Доклад  за оценката  на дъблинската  система  (COM (2007) 299); Доклад  за прилагането  на 
Директива  2003/9/ЕО от 27 януари  2003 г. за определяне  на минимални  стандарти  относно  
приемането  на лица , търсещи  убежище  (COM (2007) 745). 
4 Становището  ще бъде  поместено  на следния  интернет  адрес : 
http://ec.europa.eu/governa nce/impact/cia_2008_en.htm   
BG 3   BG извънредно  натоварване  на националните  администрации  и на самите  кандидати  за 
статут  на бежанец . 
• Системите  за предоставяне  на убежище  на някои  държави -членки  са претоварени . 
• Лицата  все повече  търсят  закрила  поради  причини , които  не са предвидени  в 
традиционния  режим  за бежанците  (Женевската  конвенция ), и получават  статут  на 
закрила  с по-слаби  гаранции . 
• Разминаващите  се национални  практики  водят  до изключително  големи  различия  в 
признаването  на закрилата  в държавите -членки  и стават  причина  за неравностойна  
степен  на закрила  в ЕС като цяло .  
• Нуждаещите  се от закрила  лица  изпитват  сериозни  проблеми  с интеграцията , а някои  
от тях са сред  по-уязвимите  лица . 
• В световен  план  повечето  бежанци  остават  в райони  близо  до страната  си на 
произход , като перспективите  пред  тях не са добри  и самите  те представляват  бреме  
за бедните  развиващи  се страни . 
В оценката  на въздействието  се разглежда  възможното  развитие  на положението , в 
случай  че не бъдат  предприети  действия  на равнище  ЕС, и се стига  до заключението , че 
съществуващите  проблеми  биха  продължили  и че има сериозни  основания  за действия  
от страна  на ЕС. 
В оценката  на въздействието  са разгледани  промените  в правната  рамка , 
предизвикани  от Лисабонския  договор , и се стига  до извода , че новият  член  относно  
убежището  позволява  и изисква  по-високи  цели  от настоящите . От гледна  точка  на 
основните  права  включването  на хартата  в новия  договор  също  дава по-добра  видимост  
на определени  права , свързани  с убежището , включително  и на правото  на търсещите  
убежище  да не бъдат  връщани  в страната , откъдето  идват .  
3. ЦЕЛИ  НА  ПОЛИТИКАТА  
В общ план  втората  фаза  на ОЕСУ  цели  чрез всеобхватен  подход  към закрилата  в целия  
ЕС да предложи  подходящ  статут  при равни  условия  на всеки  гражданин  на трета  
държава , който  се нуждае  от международна  закрила , и да осигури  спазване  на принципа  
на неотблъскване . 
По-специално  политиката  има следните  конкретни  цели :  
I) създаване  на гаранции  за това, че процедурите  по предоставяне  на убежище  са 
достъпни  за лицата , търсещи  закрила , и се справят  бързо  и ефикасно  с онези  
лица , които  не се нуждаят  от такава ; 
II) гарантиране  на по-високи  общи  стандарти  за закрила ; 
III) засилване  на своевременната  и ефективна  подкрепа  на националните  
администрации  в областта  на предоставянето  на убежище  чрез насърчаване  на 
практическото  сътрудничество ; 
IV) подпомагане  на механизми  за солидарност  за работа  с лица , нуждаещи  се от 
закрила , между  отделните  държави -членки  и между  ЕС и трети  държави ; 
V) улесняване  на интеграцията  на лицата  под закрила ; 
VI) предотвратяване  на явлението  „пазаруване  на убежище “ и на вторичните  
движения . 
BG 4   BG 4. ВАРИАНТИ  НА  ПОЛИТИКАТА  
4.1. Вариант  А на политиката : Настоящо  положение  
Сегашните  процеси  в държавите -членки  ще продължат  да се развиват  в контекста  на 
съществуващата  правна  рамка , която  остава  непроменена . Текущите  дейности  ще 
продължат . Всички  съществуващи  законодателни  инструменти  следва  да бъдат  
транспонирани  от държавите -членки , а прилагането  им да бъде  наблюдавано  от 
Комисията .  
4.2. Вариант  Б1 на политиката : пълна  хармонизация  на законодателството  на 
ЕС  
Този  вариант  ще гарантира , че системата  на ЕС за предоставяне  на убежище  става  
съгласувана  и всеобхватна  и предлага  най-високите  стандарти , като се стреми  към 
пълна  хармонизация  и премахване  на недостатъците , предизвикани  от възприемането  
на най-малкия  общ знаменател  по време  на първата  фаза  на ОЕСУ . Тази  цел ще бъде  
постигната , inter alia , чрез: 
• определяне  на подходящи  условия  за приемане  на кандидати  за статут  на бежанец ; 
• признаване  на достатъчна  степен  на закрила  на лицата , които  се нуждаят  от такава ; 
• установяване  на единна  и ефикасна  процедура  за предоставяне  на убежище ; 
• постигане  на по-висока  степен  на солидарност  и отговорност  между  държавите -
членки  и между  ЕС като цяло  и трети  държави .  
4.3. Вариант  Б2 на политиката : по-нататъшно  разработване  на 
законодателството  на ЕС 
Този  вариант  ще бъде  насочен  към продължаване  на усилията  за все по-хармонизирани  
правила  на национално  равнище  в областта  на предоставянето  на убежище , без обаче  
да се достига  до пълна  хармонизация  във всички  области , и към гарантиране  на високи  
стандарти  на закрила .  
Този  вариант  ще включва  въвеждане  на някои  интервенции  в областта  на условията  за 
приемане : 
• подобряване  на разпоредбите , свързани  с материалните  условия  за 
приемане ;  
• предоставяне  на улеснен  достъп  на кандидатите  за статут  на бежанец  до 
трудовите  пазари , така че да не бъдат  възпрепятствани  от допълнителни  
ограничения  на национално  ниво ; 
• установяване  на правила , за да се гарантира , че задържането  не е 
произволно ; 
• ефективно  определяне  на здравните  и материалните  нужди  на уязвимите  
лица  и на лицата  със специални  нужди , в това число  и съображенията  за 
равнопоставеността  на половете .  
Въвеждане  на следните  основни  елементи , свързани  с въпроса  за признаването :  
• създаване  на два единни  статута : един  за бежанците  и един  за лицата , 
ползващи  се от субсидиарна  закрила ; 
BG 5   BG • разпростиране  на правилата  на Общността  относно  правото  на събиране  на 
членовете  на семейството  върху  лицата , ползващи  се от субсидиарна  
закрила ; 
• проучване  на възможностите  за създаване  на ефективен  трансфер  на 
механизма  за закрила . 
Въвеждане  на нов елемент  относно  процедурите :  
• Определяне  на единна  процедура  чрез хармонизиране  на общите  релевантни  
гаранции  (достъп  до процедури , обжалване  за спиране  на производство , 
правна  помощ , краен  срок  за постановяване  на решение  по същество  в 
първоинстанционното  производство , по-голяма  равнопоставеност  на 
половете ) за всички  съществуващи  национални  видове  процедури . 
Следните  основни  интервенции , свързани  с въпроса  за солидарността  и отговорността :  
• по-голяма  роля  и изясняване  на няколко  разпоредби  в дъблинския  регламент  
и регламентите  за ,,Евродак “, за да се повиши  ефикасността  и да се осигури  
по-добро  спазване  и еднакво  прилагане  от страна  на държавите -членки  (и 
по-конкретно  разпоредбите  от хуманитарната  клауза  и клаузата  за 
суверенитета  и тези, свързани  със събирането  на членовете  на семейството ), 
както  и възможността  за суспендиране  (,,замразяване  на връщанията “) в 
някои  случаи  на прилагане  на дъблинските  правила , за да бъдат  облекчени  
претоварените  държави -членки ; 
• прилагане  на принципа  на извънредната  финансова  солидарност , който  да 
бъде  възприет  за оказване  на подкрепа  на държавите -членки  в случаи  на 
особен  натиск ; 
• изграждане  на доброволна  система  за повторно  установяване  за подкрепа  на 
трети  държави , в които  има голям  брой  бежанци ; 
• сближаване  на различните  видове  национални  процедури  за закрила  при 
влизане . 
4.4. Вариант  В на политиката : Сътрудничество  и обмен  на най-добри  
практики   
Този  вариант  е насочен  към засилване  на практическото  сътрудничество  между  
държавите -членки : по-голямо  уеднаквяване  на прилагането  на съществуващите  
законодателни  инструменти  във всички  държави -членки  (за да се избегнат  
несъответствията  и вследствие  на тях различията  в ефективността  на предоставената  
закрила ). Това  практическо  сътрудничество  би допринесло  и за поддържане  на 
външното  измерение  на политиката  на ЕС в областта  на убежището . Тази  цел ще се 
постигне  чрез установяване  на някакъв  вид постоянна  структурна  подкрепа , вероятно  
под формата  на Европейска  служба  за подкрепа  в областта  на предоставянето  на 
убежище , която  ще се създаде  с регламент  или решение  на ЕС и ще отговаря  за всички  
или някои  от следните  области  на дейност : информация  за страната  на произход , 
обучение  и изграждане  на капацитет , практическа  помощ  за държавите -членки , външно  
измерение , оценка  и наблюдение .  
BG 6   BG 4.5. Вариант  Г на политиката : цялостен  и всеобхватен  правен  инструмент  в 
областта  на убежището  и създаване  на европейски  орган  по въпросите  на 
убежището   
• Цялостна  законодателна  интервенция  в законодателството  на ЕС в областта  на 
убежището , която  има за цел консолидиране  на различните  съществуващи  
законодателни  инструменти . От гледна  точка  на съдържанието  написаното  във 
вариант  Б1 се отнася  почти  изцяло  и за този вариант , но от формална  гледна  точка  
вариант  Г ще доведе  до приемането  на един -единствен  инструмент , съдържащ  
цялото  европейско  законодателство  в областта  на убежището  (ще замести  сегашната  
поредица  от директиви  и регламенти ), като едновременно  ще хармонизира  и ще 
консолидира . 
• Създаване  на европейски  орган  по въпросите  на убежището , който  отговаря  за 
управление  и координиране  на съвместната  политика  на ЕС в областта  на 
убежището . Такъв  орган  ще бъде  под формата  на агенция , но не само  ще координира  
посочените  дейности  по практическото  сътрудничество  (Европейска  служба  за 
подкрепа  в областта  на предоставянето  на убежище ), но също  така ще замести  
националните  административни  и съдебни  органи , които  вземат  решения  по молбите  
за убежище . Следователно  този орган  ще се превърне  в общ европейски  съдия , който  
разглежда  централизирано  всички  молби  за убежище  и има правомощия  за вземане  
на решения . Така  този вариант  е най-крайният  начин  за осигуряване  на общо  
прилагане  в целия  ЕС на законодателството  в областта  на убежището .  
5. СРАВНЕНИЕ  НА  ВАРИАНТИТЕ  НА  ПОЛИТИКАТА  
5.1. Сравнение  на оценките , резултати  от разглеждането  на вариантите  
 
 Вариант  
А на 
политик
ата: 
Настоящ
о 
положен
ие Вариант  
Б1 на 
политика
та Вариант  
Б2 на 
политика
та Вариант  
В на 
политик
ата Вариант  
Г на 
политик
ата Предпоч
итан  
вариант  
на 
политик
ата 
(Б2+В) 
Създаване  на гаранции  
за това, че процедурите  
по предоставяне  на 
убежище  са достъпни  за 
лицата , търсещи  
закрила , и се справят  
бързо  и ефикасно  с 
онези , които  не се 
нуждаят  от такава 0 √√√ √√√ √√ √√√√ √√√ 
Гарантиране  на по-
високи  общи  стандарти  
за закрила  0 √√√√ √√√ √ √√√√√ √√√ Приложимост  
Засилване  на 
своевременната  и 
ефективна  подкрепа  на 
националните  
администрации  в 
областта  на 
предоставянето  на 
убежище  чрез 
насърчаване  на 
практическото  
сътрудничество  0 0 0 √√√√ √√√√√ √√√√ 
BG 7   BG Подпомагане  на 
механизми  за 
солидарност  за работа  с 
лица , нуждаещи  се от 
закрила , между  
отделните  държави -
членки  и между  ЕС и 
трети  държави  0 √√√(√) √√√ √√ √√√√ √√√ 
Улесняване  на 
интеграцията  на 
лицата  под закрила  0 √√√√ √√√ √√ √√√√ √√√ 
Предотвратяване  на 
явлението  „пазаруване  
на убежище “ и на 
вторичните  движения  0 √√√ √√√ √ √√√√ √√√ 
      
0 0 √√ √√√ 0 √√(√) Осъществимост  на 
транспонирането  
 
- по съществуващ  
договор  
- по нов договор  0 √(√) √√√(√) √√√√ √ √√√√ Осъществимост  
Финансова  
осъществимост  0 -√√√√ -√√(√) -√√ -√√√√ -√√(√) 
Социални  въздействия  
на ниво  ЕС и в 
държавите -членки  0 √√√ √√ √ √√√ √√√ 
Икономически  
въздействия  на ниво  ЕС 
и на национално  ниво 0 √√ √√ 0(√) √√ √√ 
Въздействие  върху  
лицата , нуждаещи  се 
от международна  
закрила  0 √√√ √√√ √√ √√√√√ √√√ Въздействия  
Въздействие  върху  
трети  държави  0 √√√ √√ √√ √√√√ √√√ 
Основни  права 0 √√√√ √√√ √√  
√√√√√  
√√√ 
 
 
5.2. Предпочитаният  вариант  
Предпочитаният  вариант  бе определен  главно  в сравнение  с варианти  Б1 (също  в 
комбинация  с В) и Г, и при почти  същото  ниво  на положителните  въздействия  като при 
последния , той предполага  по-малки  затруднения  в транспонирането  и по-ниски  
финансови  разходи  и разходи  по прилагането . Вариант  Б1 предлага  редица  
преимущества  и в много  отношения  е подобен  на Б2, но последният  предполага  малко  
по-ниско  ниво  на хармонизация  в някои  области  и следователно  за него  има по-добри  
шансове  да бъде  успешно  транспониран  и прилаган . Вариант  Г има един  основен  
недостатък : за прехвърлянето  на суверенитет  от държавите -членки  в полза  на 
предложения  европейски  орган  по въпросите  на убежището  на настоящия  етап няма  
шанс  да бъде  приет  от мнозинството  държави -членки .  
Предпочитаният  вариант  има следните  основни  преимущества : 
• Той постига  съответните  резултати  в подпомагането  на един  интегриран  и 
всеобхватен  подход  спрямо  проблемите  в областта  на убежището , като гарантира  
тази цел чрез по-високи  общи  стандарти  на закрила  и чрез подкрепа  на дейностите  
по практическото  сътрудничество . 
BG 8   BG • Той гарантира  подобрен  достъп  до закрила  чрез започване  на работа  по 
сближаването  на националните  процедури  за закрила  при влизане  и чрез изменение  
на директивата  относно  процедурата  за статут  на бежанец , за да улеснява  този 
достъп .  
• Той установява  по-високи  общи  стандарти  в областта  на убежището  чрез 
засилени  мерки  по отношение  на условията  на приемане  (т.е. улеснен  достъп  до 
трудовия  пазар  и здравеопазването ), процедурите  (обща  процедура  със силни  
гаранции ) и признаването  (т.е. общо  определяне  на два статута  на международна  
закрила ). 
• Той засилва  своевременната  и ефективна  подкрепа  на националните  
администрации  чрез по-пълно  сближаване  на процесите  на вземане  на решения  в 
държавите -членки  посредством  изграждането  на Европейска  служба  за подкрепа  в 
областта  на предоставянето  на убежище , която  ще координира  и следи  за 
изпълнението  на различни  дейности . 
• Той насърчава  истинската  отговорност  и солидарност  между  държавите -членки  и 
между  ЕС и трети  държави  чрез внасяне  на подобрения  в дъблинската  система  и 
чрез доброволната  система  на ЕС за повторно  установяване , както  и чрез 
доразработване  на програмите  за изграждане  на капацитет  и регионалните  
програми  за закрила  в трети  държави . 
• Той спомага  за интеграцията  на лицата  под закрила  и особено  на лицата , ползващи  
се от субсидиарна  закрила , чрез предоставяне  на по-голяма  степен  на правата , 
свързани  с техния  статут . 
По отношение  на въздействията : 
• Той създава  условия  на по-голяма  равнопоставеност  в целия  ЕС, като позволява  по-
ефикасно  управление  на потоците  от бежанци  между  държавите -членки  и дава 
по-голяма  възможност  за интегриране  на лицата  под закрила  в приемащите  
общности . 
• Насърчавайки  достъпа  на кандидатите  за статут  на бежанец  до трудовия  пазар , този  
вариант  има потенциал  да ограничи  в малка  степен  незаконното  предлагане  на 
работна  ръка  и да компенсира  несъществения  недостиг  на квалифициран  труд  на 
трудовите  пазари  в държавите -членки . 
• Той предоставя  по-голяма  закрила  на лицата , нуждаещи  се от международна  
закрила , като намира  по-добри  решения  за нуждите  на по-уязвимите  групи  лица , 
включително  подходяща  чувствителност  към конкретните  затруднения  и 
ограничения , с които  могат  да се сблъскат  жените  кандидатки  за статут  на бежанец  
при представяне  на молбите  си. 
• Той има цялостно  силно  благоприятно  въздействие  върху  трети  държави , като 
частично  ги облекчава  от възможен  натиск  поради  търсене  на убежище  чрез 
доброволната  схема  на ЕС за повторно  установяване  и им дава възможност  да 
повишат  капацитета  си за управление  на бежанци  чрез съответни  програми  за 
изграждане  на капацитет . 
• Той утвърждава  основните  права  на кандидатите  за статут  на бежанец  и ползващите  
се с международна  закрила  лица , като създава  благоприятна  среда , за да се 
възползват  от тези свои  права . 
BG 9   BG От гледна  точка  на разходите  по-слабо  обвързващият  характер  на предпочитания  
вариант  на политиката  предполага  по-малки  финансови  и административни  разходи  
в сравнение  с процеса  на пълна  хармонизация .  
• Има обаче  мерки  като разпростирането  на условията  на приемане  върху  кандидатите  
за субсидиарна  закрила  и по-големите , свързани  с процедурите  гаранции , които  
неизбежно  предполагат  по-големи  финансови  и административни  разходи  в 
сравнение  с настоящата  ОЕСУ , макар  че улесненият  достъп  на кандидатите  за 
статут  на бежанец  до трудовия  пазар  може  леко  да тушира  общите  финансови  
последици . 
• Мерките  за практическото  сътрудничество  ще доведат  до допълнителни  
разходи  поради  необходимостта  от обезпечаване  на различните  мерки  за 
сътрудничество  с достатъчна  финансова  подкрепа  (т.е. споделена  финансова  
подкрепа  за проекти  и обучение , финансиране  на програми  за изграждане  на 
капацитет  в трети  държави ).  
• Има  вероятност  административните  разходи  също  да се повишат , като се има 
предвид  по-честото  използване  на персонал  в областта  на предоставянето  на 
убежище , който  е необходим  за осъществяване  на предвидените  мерки  за 
сътрудничество . Изграждането  на Европейска  служба  за подкрепа  в областта  на 
предоставянето  на убежище  обаче  ще спомогне  за това националните  
администрации  да ограничат  повишаването  на административните  разходи  в 
дългосрочен  план . 
6. МОНИТОРИНГ  И ОЦЕНКА   
Мониторингът  и оценката  на изпълнението  на предпочитания  вариант  ще бъдат  важни  
елементи  в осигуряването  на ефективността  на плана  за политика . Комисията  ще 
осигури  наличието  на подходящи  механизми  за мониторинг  на изпълнението  на 
настоящия  план  за политика  и ще играе  водеща  роля  в процеса  на наблюдение . Тя ще 
следи  отблизо  и за това стандартите  за закрила  на основните  права  в нейните  
предложения  да не бъдат  занижени  по време  на законодателния  процес . 
Що се отнася  до показателите  за оценка  на напредъка  и ефективността  на 
предпочитания  вариант  в постигането  на целите  на политиката , част от елементите , 
които  ще бъдат  взети  предвид , са следните : 
• брой  на новоподадените  молби  за убежище ; 
• брой  на отказите  и на положителните  решения  за предоставяне  на статут  на бежанец  
или статут  на субсидиарна  закрила ; 
• брой  на кандидатите  за статут  на бежанец  в сравнение  с жителите  и БВП ; 
• брой  на молбите  и трансферите  ,,Дъблин “; 
• брой  на осъществените  регионални  програми  за закрила  и осигурените  за тях 
ресурси ; 
• брой  на повторно  установилите  се бежанци  от трети  държави ; 
• размер  на финансовите  ресурси , разпределени  за Европейския  бежански  фонд ; 
• размер  на финансовите  ресурси , разпределени  за дейности  по практическото  
сътрудничество , включително  за създаването  на Европейска  служба  за подкрепа  в 
областта  на предоставянето  на убежище .